CELEX: C2007/140/55
Language: fi
Date: 2007-06-23 00:00:00
Title: Asia T-125/07: Kanne 16.4.2007 — Scientific and Technological Committee ym. v. komission jäsenet Potocnik ym.

23.6.2007   
            
            
               FI
            
            
               Euroopan unionin virallinen lehti
            
            
               C 140/33
            
         Kanne 16.4.2007 — Scientific and Technological Committee ym. v. komission jäsenet Potocnik ym.
   (Asia T-125/07)
   (2007/C 140/55)
   Oikeudenkäyntikieli: puola
   Asianosaiset
   
      Kantajat: Scientific and Technological Committee of AGH University of Science and Technology ym. (Krakova, Puolan tasavalta) (edustaja: asianajaja A. Żuraniewski)
   
      Vastaajat: Euroopan yhteisöjen komission jäsenet J. Potocnik, S. Dimas ja A. Piebalgs
   Vaatimukset
   
               —
            
            
               on todettava, että Euroopan yhteisöjen komission jäsenet J. Potocnik, S. Dimas ja A. Piebalgs ovat syyllistyneet rangaistavaan laiminlyöntiin, jolla aiheutetaan edelleen olemassa oleva, EU:n väestön elämään kohdistuva ja ekologista katastrofia merkitsevä vaaratilanne, koska he eivät ole ryhtyneet välittömästi toimenpiteisiin EU:n väestön elämän suojaamiseksi vastaanotettuaan ne kolme kirjelmää, joissa ilmoitettiin vaaroista, jotka liittyvät CO2:n varastointiin geologisiin kerrostumiin
            
         
               —
            
            
               on todettava tarve toteuttaa ehdotetut tutkimukset
            
         
               —
            
            
               on todettava tarve rahoittaa kokonaisuudessaan kyseiset tutkimukset, jotka eivät ole luonteeltaan kaupallisia vaan joiden tarkoituksena on suojata EU:n väestön elämää
            
         
               —
            
            
               on todettava tarve pidättäytyä EU:ssa näiden ehdotettujen tutkimusten valmistumiseen saakka enemmistä menettelyistä CO2:n varastoimiseksi geologisiin kerrostumiin.
            
         Oikeudelliset perusteet ja pääasialliset perustelut
   Kantajat vaativat ensimmäisen oikeusasteen tuomioistuinta toteamaan, että Euroopan komission jäsenet ovat laiminlyöneet toimenpiteiden toteuttamisen, sillä kantajat olivat ilmoittaneet heille ihmisten terveydelle ja luonnonympäristölle hiilidioksidin varastoimisesta ilman säiliötä suoraan geologisiin kerrostumiin aiheutuvista vaaroista, eivätkä nämä komission jäsenet olleet toteuttaneet asianmukaisia toimenpiteitä tällaisten menetelmien soveltamisesta aiheutuvien negatiivisten vaikutusten estämiseksi. Kantajat väittävät, että vaikka näitä komission jäseniä oli kehotettu toteuttamaan asianmukaiset toimenpiteet ja kantajien ehdottamat tutkimukset hiilidioksidin varastoimisesta maan pintakerroksiin aiheutuvista vaikutuksista, he eivät ole ottaneet minkäänlaista kantaa heille osoitetuissa kanteluissa esitettyihin ongelmia koskeviin seikkoihin. Kantajat toteavat, että tällainen toimimattomuus on vastoin yhteisön oikeusjärjestystä ja komission jäsenen velvollisuuksia.